

2

ĮSAKYMAS
	[image: ]

NACIONALINĖS ŽEMĖS TARNYBOS
PRIE APLINKOS MINISTERIJOS
PANEVĖŽIO APYGARDOS ŽEMĖS TVARKYMO IR ADMINISTRAVIMO SKYRIAUS
VEDĖJAS



DĖL UTENOS apskrities IGNALINOS rajono (savivaldybės)
DŪKŠTO SENIŪNIJOS DŪKŠTELIŲ kadastro vietovės ŽEMĖS REFORMOS ŽEMĖTVARKOS PROJEKTO RENGIMO 

2026 m. vasario    18     d. Nr. 6RKĮ-     192      
Ignalina

Vadovaudamasis Lietuvos Respublikos žemės įstatymo 32 straipsnio 3 dalies 6 punktu, Lietuvos Respublikos žemės reformos įstatymo 19 straipsniu, Žemės reformos žemėtvarkos projektų rengimo ir įgyvendinimo tvarkos aprašo, patvirtinto Lietuvos Respublikos Vyriausybės 1998 m. balandžio 1 d. nutarimu Nr. 385 „Dėl žemės reformos vykdymo kaimo gyvenamojoje vietovėje“, 3 punktu, Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos, patvirtintos Lietuvos Respublikos žemės ir miškų ūkio ministerijos 1998 m. balandžio 23 d. įsakymu Nr. 207 „Dėl Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos patvirtinimo“, 27, 28 ir 29 punktais,  veikdamas pagal Nacionalinės žemės tarnybos prie Aplinkos ministerijos 2023 m. gruodžio 29 d. įgaliojimą Nr. 1Į-782-(1.9 E.) „Dėl teritorijų planavimo dokumentų ir žemės valdos projektų rengimo ir tvirtinimo ir kitų funkcijų atlikimo“ ir atsižvelgdamas į Utenos apskrities Ignalinos rajono (savivaldybės) Dūkšto seniūnijos Dūkštelių kadastro vietovės žemės formos žemėtvarkos projektą rengiančiam Žemės ūkio duomenų centrui (ŽŪDC) pateiktą projektavimo darbų užduotį:
N u s p r e n d ž i u:
1.1. rengti Utenos apskrities Ignalinos rajono (savivaldybės) Dūkšto seniūnijos Dūkštelių kadastro vietovės žemės reformos žemėtvarkos projektą;
1.2. neprojektuoti naujų valstybinės žemės sklypų numatomų parduoti aukcione.
2. T v i r t i n u: 
2.1. 453,1053 ha ploto teritoriją Utenos apskrities Ignalinos rajono (savivaldybės) Dūkšto seniūnijos Dūkštelių kadastro vietovės žemės reformos žemėtvarkos projektui rengti ir jos ribas (pridedama);
2.2. nustatytus laisvos žemės fondo žemės plotus pagal pridedamą žiniaraštį.
3. N u s t a t a u, kad:
3.1. Utenos apskrities Ignalinos rajono (savivaldybės) Dūkšto seniūnijos Dūkštelių kadastro vietovės žemės reformos žemėtvarkos projekto rengimo pradžia - 2026 m. kovo 24 d.;
3.2. asmenys, pageidaujantys šio įsakymo 2.1. papunktyje nurodytoje teritorijoje gauti žemės nuosavybėn neatlygintinai, jos pirkti arba nuomoti iš valstybės, gauti neatlygintinai naudotis ar patikėjimo teise valdyti, prašymus gali pateikti Nacionalinės žemės tarnybos prie Aplinkos ministerijos Panevėžio apygardos žemės tvarkymo ir administravimo skyriui iki 2026 m. kovo 17 d.;
3.3. Utenos apskrities Ignalinos rajono (savivaldybės) Dūkšto seniūnijos Dūkštelių kadastro vietovės  žemės  reformos žemėtvarkos projektas turi būti parengtas iki 2026 m. liepos 20 d.
4. Į p a r e i g o j u:
4.1. Nacionalinės žemės tarnybos prie Aplinkos ministerijos Panevėžio apygardos žemės tvarkymo ir administravimo skyriaus vyriausiąją specialistę Iloną Sketerskienę nedelsiant inicijuoti informacijos spaudoje paskelbimą apie šio įsakymo 2.1. papunktyje nurodytoje teritorijoje pradedamą rengti žemės reformos žemėtvarkos projektą;
4.2. Nacionalinės žemės tarnybos prie Aplinkos ministerijos Panevėžio apygardos žemės tvarkymo ir administravimo skyriaus vyriausiąją specialistę Iloną Sketerskienę šį įsakymą per 1 darbo dienas nuo jo priėmimo paskelbti Nacionalinės žemės tarnybos prie Aplinkos ministerijos interneto svetainėje (adresas- http://www.nzt.lt).
[bookmark: _Hlk123804557]5. I n f o r m u o j u, kad šis įsakymas gali būti skundžiamas Nacionalinės žemės tarnybos prie Aplinkos ministerijos direktoriui Lietuvos Respublikos žemės reformos įstatymo 18 straipsnio ir Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių, patvirtintų Nacionalinės žemės tarnybos prie Žemės ūkio ministerijos direktoriaus  2024 m. gegužės 10 d. įsakymu Nr. 1P-139-(1.1 E.)  „Dėl išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių patvirtinimo“ nustatyta tvarka ir terminais.


Vedėjas 					  				          Dainius Petrauskas

